Diari Oficial de la Generalitat Valenciana


Sumari del DOGV 8400, del 10-10-2018 (2018/9329)

ACORD de 5 d'octubre de 2018, del Consell, pel qual s'autoritzen modificacions en l'annex de transferències i subvencions corrents del programa 442.50, Canvi climàtic i qualitat ambiental, de la Conselleria d'Agricultura, Medi Ambient, Canvi Climàtic i Desenvolupament Rural, per import de 648.000 euros, i una transferència de crèdits del capítol 4 al capítol 2 en aquest programa per import de 500.000 euros. Expedient 12.014/18-102.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8400

Data del DOGV
:   10-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9329


Data del document
:   05-10-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 5 d'octubre de 2018, del Consell, pel qual s'autoritzen modificacions en l'annex de transferències i subvencions corrents del programa 442.50, Canvi climàtic i qualitat ambiental, de la Conselleria d'Agricultura, Medi Ambient, Canvi Climàtic i Desenvolupament Rural, per import de 648.000 euros, i una transferència de crèdits del capítol 4 al capítol 2 en aquest programa per import de 500.000 euros. Expedient 12.014/18-102. [2018/9329]  
  
  
L'annex de transferències i subvencions corrents del programa 442.50, Canvi climàtic i qualitat ambiental, recull les línies de S8467, «Activitats de reducció, reutilització i reciclat de residus», dotada amb 300.000 euros i S8468, «Lluita contra el canvi climàtic», dotada amb 350.000 euros, la primera de concessió directa, en aplicació del que es preveu en l'article 168.1.a de la Llei 1/2015, i la segona de concurrència competitiva; ambdues es van incloure per esmena en el procés d'aprovació del pressupost vigent. La Direcció General de Canvi Climàtic i Qualitat Ambiental ha informat sobre la impossibilitat que aquestes puguen executar-se en aquest exercici per no haver sigut possible desenvolupar el complex procediment d'elaboració i tramitació de les bases reguladores i la seua convocatòria, i, pel que fa a la S8467 de concessió directa, a la impossibilitat de materialitzar-la per la incorrecta identificació del beneficiari en figurar com a tal la Comunitat Valenciana, la qual cosa fa inviable la seua execució i justifica el decaïment del dret a la seua percepció a què fa referència l'article 49.2 de la citada Llei 1/2015, d'hisenda pública, sector públic instrumental i de subvencions.  
  
Davant aquestes circumstàncies la Conselleria d'Agricultura, Medi Ambient, Canvi Climàtic i Desenvolupament Rural proposa destinar la pràctica totalitat d'ambdues línies, la qual cosa suposa la seua supressió tècnica, a incrementar:  
- En el mateix capítol i programa, la dotació de la línia de transferència T4852, «Participació en els consorcis per a l'execució dels plans zonals de residus», en 148.000 euros, conseqüència que aquests, com a entitats que gestionen el PIRCV i el PEMAR, requereixen més mitjans per a augmentar els percentatges de valorització i recollida separada de residus i així minimitzar el volum que arriba als abocadors, i la Generalitat ha de contribuir a aquestes majors despeses, respectant el seu percentatge de representació en cadascun d'ells  
- El capítol 2 del programa en 500.000 euros, que permeta atendre el requeriment de la Fiscalia de Medi Ambient per a l'execució de forma subsidiària, del buidatge i gestió d'apilament de pneumàtics en el municipi de Chiva.  
A aquest efecte i d'acord amb el que es disposa en els articles 21 i 23 de la Llei 22/2017, de pressupostos de la Generalitat per a l'exercici 2018, i 49 i 168 de la Llei 1/2015, d'hisenda pública, sector públic instrumental i de subvencions, a proposta del conseller d'Hisenda i Model Econòmic, el Consell prèvia deliberació, en la reunió de 5 d'octubre de 2018,  
  
  
ACORDA  
  
Primer  
Autoritzar les modificacions següents en l'annex de transferències i subvencions corrents del programa 442.50, Canvi climàtic i qualitat ambiental, que suposen:  
  
a) La supressió tècnica de les línies que es detallen a continuació:  
b) L'augment en la dotació de la línia de transferènciaT4852 per import global de 148.000 euros i la seua distribució entre els destinataris de la línia que es detallen a continuació:  
b.1) Dotació:  
  
Codi Denominació Dotació anterior Modificació Dotació modificada  
T4852 Participació en els consorcis per a l'execució dels plans zonals de residus  
 735.312 192.061 486.732  
  
  
b.2) Relació de beneficiaris:  
  
 % particip. GV Distribució inicial Augment Distribució modificada  
Consorci Àrea de gestió C1 25,00% 20.000,00 10.802,92 30.802,92   
Consorci Àrea de gestió C2 25,00% 17.000,00 9.182,48 26.182,48   
Consorci Àrea de gestió C3/VI 20,00% 25.000,00 13.503,65 38.503,65   
Consorci Àrea de gestió V3 25,00% 38.000,00 20.525,55 58.525,55   
Consorci Àrea de gestió V4 25,00% 42.000,00 22.686,13 64.686,13   
Consorci Àrea de gestió V5 25,00% 40.000,00 21.605,84 61.605,84   
Consorci Àrea de gestió A3 19,00% 20.000,00 10.802,92 30.802,92   
Consorci Àrea de gestió A2 19,00% 25.000,00 13.503,65 38.503,65  
Consorci Àrea de gestió A1 19,00% 25.000,00 13.503,65 38.503,65  
Consorcio Àrea de gestió A6 25,00% 22.000,00 11.883,21 33.883,21   
Total línia transferència   274.000,03 982.115,54 858.175,00   
  
  
  
Segon  
Autoritzar una minoració de crèdit en l'aplicació 96.80.51.563.55 4 per import de 500.000 euros.  
  
Tercer  
Autoritzar un augment de crèdit en l'aplicació 93.38.64.766.86.9 per import de 500.000 euros  
  
València, 5 d'octubre de 2018  
  
La consellera secretària,  
MÓNICA OLTRA JARQUE